Man doodgery wat agter hoed aan hardloopArgieffoto ŉ Man is Saterdag in Pietermaritzburg, KwaZulu-Natal doodgery toe hy agter sy hoed aan gehardloop het. “Die man, in sy 20’s, is omstreeks 09:30 op die N3 naby ŉ afrit getref,” het Luyanda Majija, woordvoerder van ER24, gesê. Die passasiers in die motor het aan paramedici gesê die man se hoed het afgewaai toe hy oor die snelweg gehardloop het. Toe hy aan die oorkant kom, het hy ontdek sy hoed het afgewaai en die motor het hom getref toe hy terughardloop om sy hoed op te tel.